असहज पारवहन एउटा मुख्य समस्या बनेको छ । यो समस्या पहिलाभन्दा अहिले झन् बढेको छ । वर्षेनि व्यापार बढेको छ । उद्योग पनि थपिएकै छन् । सवारी र ढुवानीका साधनको चाप बढेको छ । तर, त्यसको अनुपातमा सडक र अन्य आवश्यकीय पूर्वाधारको विस्तार हुन सकेको छैन । आन्तरिक ढुवानीमा समस्या छ । भूपरिवेष्ठित देश हुनुका कारण बाह्य देशसँगको व्यापारमा पनि पारवहनका समस्या छन् । समुद्री मार्ग, बन्दरगाह, रेल र स्थलमार्ग सबैतिर अनपेक्षित जरीवानाको भार उठाउनु परिरहेको छ । समग्रमा पारवहनको अहिलेको अवस्था सकारात्मक छैन । रणनीतिगत रूपमै सुधारको खाँचो छ ।
